La Policia Local inicia hui la campanya de vigilància i control de les condicions tècniques de vehicles
11 de gener 2021

![](/media/ltofcawp/94-itv-controles_cuerpo.jpg)  
  

La Policia Local de Sagunt ha iniciat hui la campanya de la Direcció General de Trànsit de vigilància i control de les condicions tècniques de vehicles. Des de hui, 11 de gener, fins al pròxim 17 de gener es realitzaran controls de la ITV amb la finalitat de garantir unes condicions òptimes de seguretat que milloren la qualitat viària en el municipi, juntament amb l'Agrupació de Trànsit de la Guàrdia Civil.

Invertir en manteniment del vehicle és invertir en seguretat, per este motiu, l'Ajuntament de Sagunt, a través de la Policia Local, participarà de manera activa en esta campanya, tal com ha fet en anys anteriors. En este sentit, la regidora de Policia Local, Natalia Antonino, ha destacat «**el compromís inequívoc d’este Equip de Govern amb la garantia de la seguretat viària, tant pel que fa al trànsit rodat com per als vianants, ja no sols a través d'estes campanyes específiques de la DGT, sinó també a través del treball diari que la Policia Local du a terme en el nostre municipi en l’àmbit educatiu i de control del compliment de la normativa viària, amb l'objectiu principal de reduir al màxim la accidentabilitat i amb això els danys derivats dels sinistres vials**».

 ![](/media/52ofzrca/94-policia-local-motos_cuerpo.jpg)

L'antiguitat del vehicle suposa un factor de risc, en mancar est dels sistemes i equipaments de seguretat implantats recentment, a més dels problemes derivats del seu ús. El manteniment adequat de tots els elements de seguretat del vehicle es convertix en una activitat totalment imprescindible per a combatre la sinistralitat. Cal prestar una especial atenció a l'adequat manteniment i posada a punt de tots els elements de seguretat del vehicle: pneumàtics, frens, llums i senyalització, etc.

La Policia Local de Sagunt, a més de participar en esta campanya, està adherida a campanyes de control de transport escolar, sistemes de retenció infantil, distraccions al volant, cinturons de seguretat, alcoholèmia i drogues, entre d’altres, i que tan bons resultats vénen obtenint en pro de garantir la seguretat viària, amb la reducció d'accidents, defuncions, lesions i els danys derivats d’estos.​

*   [](http://www.facebook.com/sharer.php?u=https://aytosagunto.es/va/actualitat/la-policia-local-inicia-hui-la-campanya-de-vigilancia-i-control-de-les-condicions-tecniques-de-vehicles/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-inicia-hui-la-campanya-de-vigilancia-i-control-de-les-condicions-tecniques-de-vehicles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-inicia-hui-la-campanya-de-vigilancia-i-control-de-les-condicions-tecniques-de-vehicles/ "Linked In")
*   [](mailto:?body=https://aytosagunto.es/va/actualitat/la-policia-local-inicia-hui-la-campanya-de-vigilancia-i-control-de-les-condicions-tecniques-de-vehicles/)